SET เปิดเช้ารีบาวด์ 13 จุด “กลุ่มพลังงาน” หนุน หลังราคาน้ำมันปรับตัวขึ้น
SET เปิดเช้ารีบาวด์ 13 จุด “กลุ่มพลังงาน” หนุน อานิสงส์ราคาน้ำมันดิบปรับตัวขึ้น หลังสถานการณ์การแพร่ระบาดของโควิด-19 ในประเทศจีนเริ่มเบาลง ส่งผลให้จีนเตรียมยกเลิกมาตรการล็อกดาวน์ในวันที่ 1 มิ.ย.นี้
SET เปิดเช้ารีบาวด์ 13 จุด “กลุ่มพลังงาน” หนุน อานิสงส์ราคาน้ำมันดิบปรับตัวขึ้น หลังสถานการณ์การแพร่ระบาดของโควิด-19 ในประเทศจีนเริ่มเบาลง ส่งผลให้จีนเตรียมยกเลิกมาตรการล็อกดาวน์ในวันที่ 1 มิ.ย.นี้
17 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,597.73 จุด เพิ่มขึ้น 13.35 จุด หรือ 0.84% สูงสุดที่ 1,599.01 จุด ต่ำสุดที่ 1,594.79 จุด มูลค่าการซื้อขาย 4.18 พันล้านบาท
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้รีบาวด์ ได้อานิสงส์ราคาน้ำมันดิบปรับตัวขึ้น หลังสถานการณ์การแพร่ระบาดของโควิด-19 ในประเทศจีนเริ่มเบาลง ส่งผลให้จีนเตรียมยกเลิกมาตรการล็อกดาวน์ในวันที่ 1 มิ.ย.นี้ จึงหนุนต่อกลุ่มพลังงานให้ปรับตัวขึ้น อีกทั้งอัตราผลตอบแทนพันธบัตรรัฐบาลสหรัฐ (Bond Yield) ย่อตัวลงมาที่ระดับ 2.8% และค่าเงินดอลลาร์ก็ชะลอการแข็งค่าด้วย
ทั้งนี้ตลาดหลักทรัพย์ฯ จะขึ้นเครื่องหมาย SP หรือพักการซื้อขาย 1 วัน ของหุ้นบมจ. จัสมิน เทคโนโลยี โซลูชั่น (JTS) ในวันนี้ หลังเมื่อวันศุกร์ที่ผ่านมา ราคาหุ้นปรับตัวลงกว่า 16% กดดันดัชนีให้ร่วงลงตาม ซึ่งการขึ้นเครื่องหมายดังกล่าวก็จะช่วยให้การซื้อขายหุ้นวันนี้ไม่ผันผวนมากนัก ให้แนวรับไว้ที่ 1,560-1,580 จุด และแนวต้าน 1,600-1,605 จุด